Oficialusis leidinys L 148 , 22/06/2000 p. 0001 - 0002



Tarybos reglamentas (EB) Nr. 1298/2000 2000 m. birželio 8 d. penktą kartą iš dalies keičiantis Reglamentą (EB) Nr. 850/98 dėl žuvininkystės išteklių apsaugos, taikant technines priemones jūrų gyvūnų jaunikliams apsaugoti EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač jos 37 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi: (1) Atsižvelgiant į geografines ir su metų laiku susijusias ypatybes būtų tikslinga, kad valstybė narė su jos vėliava plaukiojantiems ir Bendrijoje įregistruotiems žvejybos laivams nustatytų krevečių žvejybos rajonuose naudotinų selektyviųjų tralų ir rūšiuojamuosius tinklelius turinčių tinklų išsamias taisykles. Dėl to Reglamento (EB) Nr. 850/98 [4] 25 straipsnis turėtų būti iš dalies pakeistas. (2) Paskutinės mokslinės rekomendacijos nurodo, kad tobių kiekiai prie šiaurinės Anglijos ir rytinės Škotijos pakrantės šiuo metu yra per maži, kad juos būtų galima žvejoti ir kad jų pakaktų įvairioms rūšims, kurioms tobiai yra pagrindinis maistas, ir kad dėl to privaloma nutraukti tobių žvejybą tame rajone. (3) Reglamento (EB) Nr. 850/98 46 straipsnis turėtų būti suformuluotas iš naujo, siekiant, kad aiškiau būtų nustatytas jo taikomumas. (4) Turėtų būti iš naujo apsvarstyti arba nustatyti tam tikrų vėžiagyvių ir dvigeldžių moliuskų versliniai dydžiai. (5) Reglamentas (EB) Nr. 850/98 dėl to turėtų būti iš dalies pakeistas, PRIĖMĖ ŠĮ REGLAMENTĄ: 1 straipsnis Reglamentas (EB) Nr. 850/98 iš dalies keičiamas taip: 1) 25 straipsnio 2 dalis pakeičiama taip: "2. Ne vėliau nei 2002 m. liepos 1 d. paprastosios krevetės ir Aesop krevetės gaudomos selektyviuoju arba rūšiuojamąjį tinklelį turinčiu tralu pagal išsamias taisykles, kurias valstybės narės parengia pagal 46 straipsnį. Tas taisykles galima taikyti tik tinklams, traukiamiems žvejybos laivų."; 2) po 29 straipsnio įterpiamas šis straipsnis: "29a straipsnis Apribojimai žvejojant tobius 1. 2000, 2001 ir 2002 m. draudžiama iškrauti arba laikyti laive tobius, kurie buvo sugauti rytine Anglijos ir Škotijos pakrante bei linija, kuri paeiliui jungia toliau nurodytas koordinates, apribotame geografiniame rajone: - rytinė Anglijos pakrantė ties 55° 30' šiaurės platumos, - 55° 30' šiaurės platumos, 1° 00' vakarų ilgumos, - 58° 00' šiaurės platumos, 1° 00' vakarų ilgumos, - 58° 00' šiaurės platumos, 2° 00' vakarų ilgumos, - rytinė Škotijos pakrantė ties 2° 00' vakarų ilgumos. 2. Iki 2001 m. kovo 1 d. ir dar kartą iki 2002 m. kovo 1 d. Komisija pateikia ataskaitą Tarybai apie šio straipsnio 1 dalies nuostatų pasekmes. Remdamasi šiomis ataskaitomis Komisija gali siūlyti atitinkamus šio straipsnio 1 dalyje nurodytų sąlygų pakeitimus."; 3) 46 straipsnio 1 dalis pakeičiama taip: "1. Valstybės narės gali imtis priemonių išteklių apsaugai ir valdymui: a) jei tai yra tik vietiniai ištekliai, kurie turi svarbos vien atitinkamai valstybei narei; arba b) nustatydamos sąlygas arba išsamią tvarką, skirtas techninėmis priemonėmis apriboti sugavimus: i) kurios papildo nustatytąsias Bendrijos teisės aktais dėl žvejybos rajonų arba ii) kurios nustato griežtesnius reikalavimus už nurodytuosius minėtuose teisės aktuose; jeigu tos priemonės taikomos tik su atitinkamos valstybės narės vėliava plaukiojantiems ir Bendrijoje įregistruotiems laivams arba, jei tai yra ne žvejybos laivu vykdoma žvejybos veikla, atitinkamoje valstybėje narėje įsisteigusiems asmenims."; 4) XII priedas iš dalies keičiamas taip: a) "Mažoji geldutė (Venerupis pullastra) 40 mm" pakeičiama "Mažoji geldutė (Venerupis pullastra) 38 mm"; b) "Rudoji geldutė (Callista chione) 5 cm" pakeičiama "Rudoji geldutė (Callista chione) 6 cm"; c) "Peiliakriaunė geldutė (Ensis spp., Pharos legumen) 10 cm" pakeičiama "Peiliakriaunė geldutė (Ensis spp) 10 cm"; d) prieš "Bukcina (Buccinum undatum)" įterpiama "Pailgoji geldutė (Pharos legumen) 65 mm"; e) po "Dygliuotasis langustas (Palinurus spp.)" pridedama "Gėliavandenė rožinė krevetė (Parapenaeus longirostirs) 22 mm (kiaukuto ilgis)." 2 straipsnis Šis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Liuksemburge, 2000 m. birželio 8 d. Tarybos vardu Pirmininkas G. Oliveira Martins [1] OL C 89 E, 2000 3 28. [2] 2000 m. gegužės 19 d. pateikta nuomonė (dar nepaskelbta Oficialiajame leidinyje). [3] OL C 75, 2000 3 15, p. 34. [4] OL L 125, 1998 4 27, p. 1. Reglamentas su paskutiniais pakeitimais, padarytais Reglamentu (EB) Nr. 2723/1999 (OL L 328, 1999 12 22, p. 9). --------------------------------------------------